ประกาศคณะกรรมการกํากับหลักทรัพย์และตลาดหลักทรัพย์

ที่ กด.    15/2562

เรื่อง  หลักเกณฑ์และวิธีการคัดเลือกและแต่งตั้ง

กรรมการตลาดหลักทรัพย์แห่งประเทศไทย  
(ฉบับประมวล)

\_\_\_\_\_\_\_\_\_\_\_\_\_\_\_\_\_\_\_

                              เพื่อให้การแต่งตั้งกรรมการในคณะกรรมการตลาดหลักทรัพย์แห่งประเทศไทย  
มีความโปร่งใสและสะท้อนการมีส่วนร่วมของผู้ที่มีความเกี่ยวข้องกับตลาดทุน (stakeholders)  รวมทั้งเพื่อให้บุคคลที่จะได้รับการแต่งตั้งเป็นผู้ที่สามารถปฏิบัติหน้าที่เพื่อส่งเสริมและรักษาความมั่นคง ความเป็นธรรมในระบบการซื้อขายหลักทรัพย์จดทะเบียนในตลาดหลักทรัพย์ ให้มีความเรียบร้อย   
และสามารถตรวจสอบได้ โดยมุ่งที่จะคุ้มครองผู้ลงทุนและคํานึงถึงประโยชน์ของตลาดทุนในภาพรวม (public independent director)

อาศัยอํานาจตามความในมาตรา 14 และมาตรา 15 แห่งพระราชบัญญัติหลักทรัพย์และตลาดหลักทรัพย์ พ.ศ. 2535  ซึ่งแก้ไขเพิ่มเติมโดยพระราชบัญญัติหลักทรัพย์และตลาดหลักทรัพย์(ฉบับที่ 4) พ.ศ. 2551  และมาตรา 159/1 วรรคสอง แห่งพระราชบัญญัติหลักทรัพย์และตลาดหลักทรัพย์ พ.ศ. 2535  ซึ่งแก้ไขเพิ่มเติมโดยพระราชบัญญัติหลักทรัพย์และตลาดหลักทรัพย์ (ฉบับที่ 6) พ.ศ. 2562คณะกรรมการ ก.ล.ต.ออกประกาศไว้ดังต่อไปนี้


ข้อ ๑ ประกาศนี้ให้ใช้บังคับตั้งแต่วันที่  24 พฤษภาคม  พ.ศ.  2562 เป็นต้นไป


ข้อ ๒ “ตลาดหลักทรัพย์” หมายความว่า  ตลาดหลักทรัพย์แห่งประเทศไทย


ข้อ ๓ ในการคัดเลือกและแต่งตั้งกรรมการตลาดหลักทรัพย์  คณะกรรมการ ก.ล.ต.   
จะดําเนินการดังต่อไปนี้

(1)  กําหนดให้นิติบุคคลหรือคณะบุคคลตามประเภทหรือลักษณะที่กําหนดในหมวด 1 เป็นผู้มีสิทธิเสนอรายชื่อบุคคลเพื่อเข้ารับการคัดเลือกเป็นกรรมการตลาดหลักทรัพย์

(2)  แต่งตั้งคณะอนุกรรมการเพื่อทําหน้าที่กลั่นกรองรายชื่อบุคคลที่เข้ารับการคัดเลือกเป็นกรรมการตลาดหลักทรัพย์ตามที่กําหนดในหมวด 2 ในกรณีที่เห็นสมควร

(3)  พิจารณาคัดเลือกและแต่งตั้งบุคคลที่มีความรู้และประสบการณ์ที่จําเป็นต่อ  
การดําเนินงานของตลาดหลักทรัพย์เพื่อเป็นกรรมการตลาดหลักทรัพย์ ตามหลักเกณฑ์และวิธีการ  
ที่กําหนดในหมวด 3

(4)  แจ้งรายชื่อกรรมการตลาดหลักทรัพย์ที่คณะกรรมการ ก.ล.ต. แต่งตั้งและเปิดเผยต่อสาธารณะ


หมวด ๑ การเสนอชื่อบุคคลเพื่อเข้ารับการคัดเลือก

เป็นกรรมการตลาดหลักทรัพย์

\_\_\_\_\_\_\_\_\_\_\_\_\_\_\_\_\_


ข้อ ๔ นิติบุคคลหรือคณะบุคคลที่มีความเกี่ยวข้องกับตลาดทุนในประเภทหรือลักษณะดังต่อไปนี้ เป็นผู้ที่คณะกรรมการ ก.ล.ต. สามารถพิจารณากําหนดให้มีสิทธิเสนอรายชื่อบุคคลเพื่อเข้ารับการคัดเลือกเป็นกรรมการตลาดหลักทรัพย์ต่อคณะกรรมการ ก.ล.ต.  

(1)  นิติบุคคลที่มีบทบาทเสมือนตัวแทนของภาคผู้ลงทุนหรือผู้ระดมทุน

(2)  คณะกรรมการตลาดหลักทรัพย์

(3)  นิติบุคคลที่ได้รับการยอมรับจากสํานักงานให้เป็นองค์กรกํากับดูแลตนเอง

                              นิติบุคคลหรือคณะบุคคลตามวรรคหนึ่ง ต้องมีผลงานที่เป็นการส่งเสริมและพัฒนา  
ที่เป็นประโยชน์ต่อตลาดทุนอย่างต่อเนื่องและเป็นที่ประจักษ์ต่อคณะกรรมการ ก.ล.ต. หรือเป็นนิติบุคคลที่มีบทบาทเสมือนตัวแทนของภาคผู้ลงทุนที่ดําเนินการแทนหรือเพื่อประโยชน์ของสมาชิกจํานวนมาก 


ข้อ ๕ เมื่อคณะกรรมการ ก.ล.ต. ได้กําหนดนิติบุคคลหรือคณะบุคคลที่มีสิทธิเสนอชื่อตามหลักเกณฑ์ที่กําหนดในข้อ 4 แล้ว ให้สํานักงานแจ้งให้นิติบุคคลและคณะบุคคลดังกล่าวเสนอชื่อบุคคลเพื่อเข้ารับการคัดเลือกเป็นกรรมการตลาดหลักทรัพย์ตามจํานวนกรรมการตลาดหลักทรัพย์ที่จะมีการแต่งตั้งในแต่ละครั้ง และเสนอชื่อภายในระยะเวลาที่คณะกรรมการ ก.ล.ต. กําหนด


หมวด ๒ หมวด 2

การแต่งตั้งคณะอนุกรรมการ

\_\_\_\_\_\_\_\_\_\_\_\_\_\_\_\_\_


ข้อ ๖ คณะกรรมการ ก.ล.ต. อาจแต่งตั้งคณะอนุกรรมการเพื่อทําหน้าที่พิจารณา

กลั่นกรองรายชื่อบุคคลที่เข้ารับการคัดเลือกเป็นกรรมการตลาดหลักทรัพย์เพื่อเสนอต่อคณะกรรมการ ก.ล.ต. ก็ได้


ข้อ ๗ ให้คณะอนุกรรมการพิจารณากลั่นกรองรายชื่อที่ได้รับตามข้อ 5 โดยพิจารณาจากบุคคลที่มีลักษณะดังต่อไปนี้  
(1)  มีคุณสมบัติและไม่มีลักษณะต้องห้ามตามมาตรา 160  เว้นแต่กรณีที่บุคคลดังกล่าวมีลักษณะต้องห้ามตามมาตรา 160(4) และได้ดําเนินการตามที่กําหนดไว้ในข้อ 7/1 แล้ว   
(2)  มีองค์ความรู้หรือประสบการณ์ตามข้อ 8/1 ให้คณะอนุกรรมการเสนอชื่อบุคคลที่มีความเหมาะสมตามวรรคหนึ่ง ต่อคณะกรรมการ ก.ล.ต. ตามหลักเกณฑ์ดังต่อไปนี้ พร้อมระบุเหตุผลประกอบการเสนอชื่อ

(1)  เสนอรายชื่อเท่ากับ 2 เท่าของจํานวนกรรมการตลาดหลักทรัพย์ที่จะแต่งตั้ง 

(2)  เสนอรายชื่อน้อยกว่า 2 เท่าของจํานวนกรรมการตลาดหลักทรัพย์ที่จะแต่งตั้ง เฉพาะกรณีที่รายชื่อที่ได้รับจากผู้มีสิทธิเสนอชื่อตามข้อ 5 มีจํานวนน้อยกว่า 2 เท่าของจํานวนกรรมการตลาดหลักทรัพย์ที่จะแต่งตั้ง

ข้อ 7/1[1](#_ftn1)   ในกรณีที่บุคคลที่ได้รับการเสนอชื่อตามข้อ 5 มีลักษณะต้องห้ามตาม  
มาตรา 160(4) บุคคลนั้นต้องจัดให้มีคํารับรองว่ายินยอมลาออกจากตําแหน่งที่เป็นลักษณะต้องห้ามดังกล่าวโดยให้มีผลก่อนวันที่เข้าดํารงตําแหน่งกรรมการตลาดหลักทรัพย์


หมวด ๓ การคัดเลือกกรรมการตลาดหลักทรัพย์

\_\_\_\_\_\_\_\_\_\_\_\_\_\_\_\_\_\_\_\_


ข้อ ๘ บุคคลที่คณะกรรมการ ก.ล.ต. จะคัดเลือกและแต่งตั้งให้เป็นกรรมการตลาดหลักทรัพย์ ต้องมีคุณสมบัติและไม่มีลักษณะต้องห้ามตามมาตรา 160  เว้นแต่กรณีที่บุคคลดังกล่าวมีลักษณะต้องห้ามตามมาตรา 160(4) และได้ดําเนินการตามข้อ 7/1 แล้ว

ข้อ 8/1[1](#_ftn1)   เพื่อให้องค์คณะของคณะกรรมการตลาดหลักทรัพย์ประกอบด้วยบุคคลที่มีองค์ความรู้และประสบการณ์ที่หลากหลาย ในการคัดเลือกและแต่งตั้งให้เป็นกรรมการตลาดหลักทรัพย์ คณะกรรมการ ก.ล.ต. จะต้องคํานึงถึงบุคคลที่มีลักษณะดังต่อไปนี้ด้วย

(1) มีประสบการณ์การเป็นหรือเคยเป็นกรรมการ หรือผู้บริหารระดับสูงของบริษัทที่มีหลักทรัพย์จดทะเบียนในตลาดหลักทรัพย์

(2)  มีความรู้หรือประสบการณ์ที่จําเป็นต่อการดําเนินงานของตลาดหลักทรัพย์ ในด้านใดด้านหนึ่งหรือหลายด้านดังนี้ 

(ก) กลยุทธ์ทางธุรกิจหรือทางการตลาด

(ข) การบริหารความเสี่ยง

(ค)  ดิจิทัล

(ง) กฎหมายธุรกิจ การเงิน ตลาดทุน หรือกฎ กติกาสากล ที่เกี่ยวข้องกับตลาดทุน                               

(จ) การแข่งขันระหว่างประเทศ

(ฉ) บัญชี

ในการพิจารณาความรู้หรือประสบการณ์ตามวรรคหนึ่ง (2) คณะกรรมการ ก.ล.ต. จะให้น้ําหนักเพิ่มขึ้นกับบุคคลที่มีความรู้หรือประสบการณ์ดังกล่าวในกิจการตลาดหลักทรัพย์ ธุรกิจหลักทรัพย์ หรือธุรกิจการเงิน

ในการคัดเลือกและแต่งตั้งกรรมการตลาดหลักทรัพย์ในแต่ละครั้ง คณะกรรมการ ก.ล.ต. อาจกําหนดความรู้หรือประสบการณ์เฉพาะด้านใดด้านหนึ่งหรือหลายด้านตามวรรคหนึ่ง (2) ก็ได้ โดยคํานึงถึงบทบาท หน้าที่ หรือภารกิจตามที่กําหนดไว้ในกฎหมาย รวมถึงความจําเป็นเชิงกลยุทธ์และพันธกิจของตลาดหลักทรัพย์


ข้อ ๘ บุคคลที่คณะกรรมการ ก.ล.ต. จะคัดเลือกและแต่งตั้งให้เป็นกรรมการตลาดหลักทรัพย์ ต้องมีคุณสมบัติและไม่มีลักษณะต้องห้ามตามมาตรา 160  เว้นแต่กรณีที่บุคคลดังกล่าวมีลักษณะต้องห้ามตามมาตรา 160(4) และได้ดําเนินการตามข้อ 7/1 แล้ว

ข้อ 8/1[1](#_ftn1)   เพื่อให้องค์คณะของคณะกรรมการตลาดหลักทรัพย์ประกอบด้วยบุคคลที่มีองค์ความรู้และประสบการณ์ที่หลากหลาย ในการคัดเลือกและแต่งตั้งให้เป็นกรรมการตลาดหลักทรัพย์ คณะกรรมการ ก.ล.ต. จะต้องคํานึงถึงบุคคลที่มีลักษณะดังต่อไปนี้ด้วย

(1) มีประสบการณ์การเป็นหรือเคยเป็นกรรมการ หรือผู้บริหารระดับสูงของบริษัทที่มีหลักทรัพย์จดทะเบียนในตลาดหลักทรัพย์

(2)  มีความรู้หรือประสบการณ์ที่จําเป็นต่อการดําเนินงานของตลาดหลักทรัพย์ ในด้านใดด้านหนึ่งหรือหลายด้านดังนี้ 

(ก) กลยุทธ์ทางธุรกิจหรือทางการตลาด

(ข) การบริหารความเสี่ยง

(ค)  ดิจิทัล

(ง)  กฎหมายธุรกิจ การเงิน ตลาดทุน หรือกฎ กติกาสากล ที่เกี่ยวข้องกับตลาดทุน

(จ) การแข่งขันระหว่างประเทศ

(ฉ) บัญชี

ในการพิจารณาความรู้หรือประสบการณ์ตามวรรคหนึ่ง (2) คณะกรรมการ ก.ล.ต. จะให้น้ําหนักเพิ่มขึ้นกับบุคคลที่มีความรู้หรือประสบการณ์ดังกล่าวในกิจการตลาดหลักทรัพย์ ธุรกิจหลักทรัพย์ หรือธุรกิจการเงิน

ในการคัดเลือกและแต่งตั้งกรรมการตลาดหลักทรัพย์ในแต่ละครั้ง คณะกรรมการ ก.ล.ต. อาจกําหนดความรู้หรือประสบการณ์เฉพาะด้านใดด้านหนึ่งหรือหลายด้านตามวรรคหนึ่ง (2) ก็ได้ โดยคํานึงถึงบทบาท หน้าที่ หรือภารกิจตามที่กําหนดไว้ในกฎหมาย รวมถึงความจําเป็นเชิงกลยุทธ์และพันธกิจของตลาดหลักทรัพย์


ข้อ ๙ ในการคัดเลือกบุคคลเป็นกรรมการตลาดหลักทรัพย์ คณะกรรมการ ก.ล.ต. จะใช้วิธีการคัดเลือกโดยการออกเสียงลงคะแนน โดยกรรมการ ก.ล.ต. แต่ละท่านจะมีสิทธิออกเสียงลงคะแนนได้ไม่เกินจํานวนกรรมการตลาดหลักทรัพย์ที่จะได้รับการแต่งตั้ง และใช้วิธีการลงคะแนนเป็นการลับ  ทั้งนี้ บุคคลที่จะได้รับการคัดเลือกต้องเป็นบุคคลที่ได้รับคะแนนเสียงข้างมากของคณะกรรมการ ก.ล.ต. ที่มาประชุม  


ข้อ ๑๐ ในกรณีที่บุคคลที่ได้รับการคัดเลือกและแต่งตั้งให้เป็นกรรมการตลาดหลักทรัพย์เป็นบุคคลตามข้อ 7/1 และบุคคลดังกล่าวมิได้ลาออกจากตําแหน่งที่ทําให้มีลักษณะต้องห้ามตามมาตรา 160(4) ตามที่ได้แจ้งไว้ในคํารับรองของตน ให้ถือว่าบุคคลนั้นไม่เคยได้รับแต่งตั้งให้เป็นกรรมการตลาดหลักทรัพย์ในครั้งนั้น โดยคณะกรรมการ ก.ล.ต. จะพิจารณาคัดเลือกและแต่งตั้งกรรมการตลาดหลักทรัพย์จากบุคคลอื่นที่อยู่ในรายชื่อตามที่คณะอนุกรรมการเสนอตามข้อ 7 แทน 

                              หากไม่มีบุคคลอื่นเหลืออยู่ในรายชื่อตามที่คณะอนุกรรมการเสนอตามข้อ 7 หรือ  
ไม่มีบุคคลใดได้รับการคัดเลือกตามวรรคหนึ่ง คณะกรรมการ ก.ล.ต. จะดําเนินการคัดเลือกและแต่งตั้งกรรมการตลาดหลักทรัพย์ตามประกาศนี้ใหม่สําหรับตําแหน่งที่ยังว่างอยู่


ผู้มีอํานาจลงนาม -    ประกาศ  ณ วันที่  17  พฤษภาคม  พ.ศ.  2562

 

 

 

                                                                                                (นายวรวิทย์  จําปีรัตน์)

                                                                                                    ประธานกรรมการ

                                                        คณะกรรมการกํากับหลักทรัพย์และตลาดหลักทรัพย์